નાસાના પૂર્વનિર્ધારિત પ્લાન મુજબ ચંદ્ર પર એલ્ડ્રિને પહેલા ઉતરવાનું હતું પણ સ્પેસક્રાફ્ટની સ્થિતિના કારણે પ્લાન બદલાઇ ગયો. આર્મસ્ટ્રોંગ પહેલા ઉતર્યા અને એલ્ડ્રિન ઇતિહાસમાં નામ નોંધાવવાનું ચૂક્યા. તેનો તેમને વર્ષો સુધી વસવસો રહ્યો. પછી તેઓ ડિપ્રેશનમાં સરી પડ્યા અને શરાબના નશામાં ડૂબી ગયા. પહેલાં નાસાની અને પછી અમેરિકન એરફોર્સની નોકરી પણ છોડી દીધી. થોડા દિવસો સુધી સેલ્સમેનની જોબ પણ કરવી પડી. આ બધામાંથી બહાર આવતાં તેમને 7 વર્ષ લાગી ગયાં.